04/05/2012 | Administración LocalMunicipal
Irixoa
Modificación Ordenanza do SAF

De acordo co establecido no art.70.2 da Lei 7/1985, de 2 de abril, de Bases do Réxime Local, procédese á publicación íntegra do texto da modificación da ordenanza municipal do servizo de axuda no fogar; a aprobación da modificación produciuse por acordo plenario do 29-2-2012, de conformidade coa supervisión da inspección de servizos sociais da Xunta de Galicia, e non tivo alegacións no período de exposición pública. ANEXO a- O artigo 6, punto 4 anterior “ 4. Ás adxudicacións do servizo aplicaráselle o límite que necesariamente se desprenda de criterios de dispoñibilidade orzamentaria.” Queda redactado “ Ás adxudicacións do servizo de libre concorrencia, aplicaráselle o límite que necesariamente se desprenda de criterios de dispoñibilidade orzamentaria. Límite que non se aplicará os usuarios atendidos dentro do marco do sistema de autonomía persoal e atención á dependencia”. b- O artigo 13, no punto 2 anterior “2. A intensidade do servizo de axuda no fogar para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención. A súa aplicación horaria será flexible e conforme co proxecto de intervención (anexo III), de maneira que, cando menos, se garanta a cobertura das necesidades de atención de carácter persoal na realización das actividades básicas da vida diaria, todos os días da semana (excluídos domingos e festivos).” Queda redactado;” 2. A intensidade do servizo de axuda no fogar para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención. A súa aplicación horaria será flexible e conforme co proxecto de intervención (anexo III), de maneira que, cando menos, se garanta a cobertura das necesidades de atención de carácter persoal na realización das actividades básicas da vida diaria, todos os días da semana “ c- O segundo parágrafo do artigo 13 anterior “Cando a persoa usuaria manifeste o desexo de dispoñer de menos horas do mínimo do intervalo que marca a lei para o seu grao e nivel, ou así se acorde entre a persoa usuaria e o seu/súa traballador/a social, deberá facerse constar por escrito e será engadido ao seu expediente.” Queda eliminado d- O artigo 17, no cuarto guión anterior di; “- Cando por calquera circunstancia fose necesario realizar un cambio no horario ou unha substitución poderá realizarse sen intervención ningunha do usuario, estando vixente igualmente o contrato.” Queda redactado; “- Cando por calquera circunstancia fose necesario realizar un cambio no horario ou unha substitución, realizarase con intervención do usuario, estando vixente igualmente o contrato.” e- O artigo 18 queda redactado: 1. Serán causas de extinción do servizo para usuarios de libre concorrencia: - A renuncia do/a usuario/a - O seu ingreso definitivo nun centro residencial, - O traslado de residencia a outro concello. - A baixa no Padrón de habitantes do concello - O falecemento. - A desaparición das causas que motivaron a concesión do servizo. - As necesidades do servizo en relación á atención de casos que, a xuízo do/a traballador social, sexa prioritaria a súa atención, por limitacións financeiras do servizo. - O incumprimento das condicións establecidas no contrato de prestación do servizo ou no presente regulamento, tales como trato inaxeitado do/a usuario/a ou dos seus familiares ou achegados cara ó/á auxiliar ou a imposición de tarefas que non lle correspondan. - O non pagamento das cotas durante tres meses consecutivos ou alternos nun ano. - A falla de colaboración do/a usuario/a ou da súa familia e/ou achegados para poder levar a bo termo as tarefas propostas. - O deterioro psicofísico que faga recomendar o seu ingreso nun centro para unha correcta atención persoal. - A ausencia xustificada e comunicada do/a beneficiario/a por un período superior a dous meses. - A ausencia non xustificada e/ou non comunicada superior a cinco días ou ausencias non comunicadas e reiteradas dun día. - Polo remate do tempo de concesión estipulado no contrato. - Pola ocultación e/ou falseamento dos datos, por parte do usuario/a ou dos seus familiares. - Porque o concello deixe de prestar o servizo.2.- Para os casos atendidos no marco do sistema de autonomía persoal e atención á dependencia, serán causas de extinción e modificación as recollidas no art.8 da orde de 22 de xaneiro de 2009. O procedemento para a extinción do servizo poderase iniciar de oficio debendo elaborarse polo traballador/a social informe no que se indiquen claramente as causas da dita extinción. O alcalde do concello resolverá sobre a extinción ou non do servizo. A dita resolución notificarase aos/ás interesados/as, cos requisitos e nos termos sinalados polos artigos 58 e 59 da Lei 30/1992, de 26 de novembro. No caso de existir entidade xestora allea ao concello notificaráselle tamén a resolución, caso de ser favorable á extinción do servizo.2. Ademais, con caracter xeral, a alteración das circunstancias tidas en conta para a concesión do servizo poderá dar lugar á modificación das condicións de prestación nas que fora concedido inicialmente.3. Cando se trate dun servizo axuda no fogar asignado a persoas en situación de dependencia, na correspondente resolución do programa Individual de Atención, consorte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, a incoación, por parte da entidade titular do servizo, dun expediente de extinción ou modificación das condicións da prestación do servizo deberá notificarse en todo caso ao órgano competente para ditar resolución de Programa Individual de Atención.” f- O artigo 21, no primeiro parágrafo anterior di: “Cando o/a auxiliar do servizo non poida prestalo por determinadas razóns (coma baixa por enfermidade, motivos persoais, ou outras) intentarase cubrir a súa ausencia: ou ben cun/ha traballador/ra cualificado/a contratado/a para atende-lo servizo con caracter temporal, ou con outro/a auxiliar que xa estea traballando. O/a traballador/a social poderá decidir que durante ese período de tempo, o servizo se preste noutro horario diferente ou quede sen cubrir.” Queda redactado; “Cando o/a auxiliar do servizo non poida prestalo por determinadas razóns (coma baixa por enfermidade, motivos persoais, ou outras) intentarase cubrir a súa ausencia: ou ben cun/ha traballador/ra cualificado/a contratado/a para atender o servizo con carácter temporal, ou con outro/a auxiliar que xa estea traballando. O/a traballador/a social poderá decidir que durante ese período de tempo, o servizo se preste noutro horario diferente ou quede sen cubrir nos casos de libre concorrencia. En ningún caso o servizo pode quedar sen cubrir nos usuarios do sistema de dependencia.” Esta modificación entrará en vigor o 1 de xuño de 2012. O que se publica para coñecemento xeral. Contra a citada aprobación, que é definitiva en vía administrativa, pode interporse o recurso contencioso-administrativo diante do Xulgado do Contencioso-Administrativo da Coruña no prazo de 2 meses, según o disposto no art.107 da Lei 30/1992, do 26 de novembro, do réxime xurídico das administracións públicas e do procedemento administrativo común. Irixoa, 26 de abril de 2012 O ALCALDE Antonio Deibe Sanmartín